**Sosial təminatı və müdafiəni həyata keçirən**

**müvafiq icra hakimiyyəti orqanının**

**2017-ci il büdcəsi haqqında**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 95-ci maddəsinin I hissəsinin 5-ci bəndini rəhbər tutaraq **qərara alır:**

**Maddə 1. Büdcənin ümumi göstəriciləri**

Müvafiq icra hakimiyyəti orqanının 2017-ci il büdcəsinin gəlirləri 3 400 000 000,0 manat, xərcləri 3 400 000 000,0 manat məbləğində təsdiq edilir.

**Maddə 2. Gəlirlər**

Müəyyən edilsin ki, 2017-ci ildə müvafiq icra hakimiyyəti orqanının gəlirləri aşağıdakı daxilolmalar hesabına formalaşır:

|  |  |  |
| --- | --- | --- |
|  | Gəlirlərin mənbələri | Məbləğ (manatla) |
| 1. | Məcburi dövlət sosial sığorta haqları, cəmi  o cümlədən: | 2 125 000 000,0 |
| 1.1. | büdcədən maliyyələşən təşkilatlar üzrə | 704 300 000,0 |
| 1.2. | büdcədən maliyyələşən təşkilatlarda işləyənlər  üzrə | 96 000 000,0 |
| 1.3. | büdcə təşkilatlarının büdcədənkənar vəsaitləri üzrə daxilolmalar | 24 700 000,0 |
| 1.4. | digər sığortaedənlər  o cümlədən: | 1 300 000 000,0 |
|  | sahibkarlıq fəaliyyəti ilə məşğul olan fiziki şəxslər  üzrə | 54 450 300,0 |
| 2. | Sair gəlirlər, cəmi  o cümlədən: | 5 000 000,0 |
|  | Sanatoriya-kurort yollayışlarının qismən dəyəri  üzrə daxilolmalar | 1 753 800,0 |
| 3. | Dövlət büdcəsindən ayırmalar (transfert) | 1 270 000 000,0 |

**Maddə 3. Xərclər**

Müəyyən edilsin ki, müvafiq icra hakimiyyəti orqanının 2017-ci il büdcəsinin xərcləri aşağıdakı istiqamətlərdə həyata keçirilir:

|  |  |  |
| --- | --- | --- |
|  | Xərclərin istiqamətləri | Məbləğ (manatla) |
| 1. | Əhaliyə ödənişlər, cəmi  o cümlədən: | 3 318 220 000,0 |
| 1.1. | əmək pensiyalarının ödənilməsinə, cəmi | 3 213 820 000,0 |
| 1.2. | məcburi dövlət sosial sığorta haqları hesabına  müavinətlərə, cəmi  ondan: | 104 400 000,0 |
|  | əmək qabiliyyətinin müvəqqəti itirilməsinə görə | 22 600 000,0 |
|  | hamiləliyə və doğuşa görə | 28 100 000,0 |
|  | uşağın anadan olmasına görə | 7 200 000,0 |
|  | 3 yaşına çatanadək uşaqlara qulluqla əlaqədar | 13 400 000,0 |
|  | dəfn üçün | 15 500 000,0 |
|  | işsizliyə görə | 17 600 000,0 |
| 2. | Pensiya və müavinətlərin əhaliyə çatdırılması,  bank əməliyyatlarının aparılması üzrə xidmət  haqqı xərcləri | 21 000 000,0 |
| 3. | Sığortaolunanların sanatoriya-kurort müalicəsi və  sağlamlaşdırma tədbirlərinin həyata keçirilməsi  üzrə Azərbaycan Həmkarlar İttifaqları  Konfederasiyası vasitəsilə maliyyələşdirilən  xərclər, cəmi  o cümlədən: | 19 120 000,0 |
| 3.1. | sanatoriya-kurort müalicəsi və istirahət üçün  yollayışların alınmasına | 14 880 000,0 |
| 3.2. | sığortaolunanların uşaqlarının sağlamlıq  düşərgələrində istirahətinin təşkilinə | 320 000,0 |
| 3.3. | sanatoriya-profilaktoriyalara yemək xərcləri, tibb  xidməti və ştatların saxlanılmasına | 200 000,0 |
| 3.4. | Azərbaycan Həmkarlar İttifaqları  Konfederasiyasının idman cəmiyyətlərinə məxsus  idman qurğularının qismən saxlanılmasına  (işçilərin əməkhaqqının ödənilməsi) | 2 460 000,0 |
| 3.5. | Həmkarlar İttifaqlarının texniki və əməyin hüquqi  müfəttişliyinin, etimadlı həkimlərin,  sağlamlaşdırma işi ilə məşğul olan təlimatçıların  saxlanılmasına | 1 260 000,0 |
| 4. | Müvafiq icra hakimiyyəti orqanının aparatının və onun yerli orqanlarının saxlanılması xərcləri | 40 000 000,0 |
| 5. | Beynəlxalq təşkilatlara üzvlük haqlarının  ödənilməsi xərcləri, cəmi  o cümlədən: | 60 000,0 |
| 5.1. | Beynəlxalq Sosial Təminat Assosiasiyasına üzvlük  haqqının ödənilməsi xərcləri | 30 000,0 |
| 5.2. | MDB dövlətlərinin Sosial Təminat Assosiasiyasına  üzvlük haqqının ödənilməsi xərcləri | 30 000,0 |
| 6. | Azərbaycan Respublikası Hökuməti ilə Beynəlxalq İnkişaf Assosiasiyası arasında 2004-cü il 23 sentyabr tarixdə imzalanmış və Azərbaycan Respublikası Prezidentinin 2004-cü il 11 noyabr tarixli 518 nömrəli Sərəncamı ilə təsdiq edilmiş "İnkişaf üçün Kredit Sazişi"nə əsasən "Pensiya və sosial təminat" layihəsi üzrə kreditin qaytarılması xərcləri | 1 600 000,0 |

**Maddə 4. Borcların ödənişi**

Sığortaedənlərin keçmiş Dövlət Məşğulluq və Əlillərin Sosial Müdafiə fondlarına ayırmalar üzrə qalan borcları müvafiq icra hakimiyyəti orqanına köçürülür.

**Maddə 5. Qalıqlardan istifadə**

Müvafiq icra hakimiyyəti orqanının aparatının və yerli orqanlarının hesablarında ilin sonuna qalan vəsait növbəti ilin xərclərinin maliyyələşdirilməsinə yönəldilir.

**Maddə 6. Büdcə təşkilatları üzrə sosial sığorta haqları üzrə daxilolmaların tənzimlənməsi**

Büdcə ili ərzində dövlət büdcəsindən maliyyələşən təşkilatlara nəzərdə tutulmuş məcburi dövlət sosial sığorta haqları üzrə vəsaitlər müvafiq icra hakimiyyəti orqanına tam məbləğdə daxil olmadıqda, nəzərdə tutulmuş və faktiki hesablanmış məcburi dövlət sosial sığorta haqları arasındakı fərq qədər dövlət büdcəsindən ayırmaların (transfertin) məbləği artırılır, artıq daxil olduqda isə nəzərdə tutulmuş və faktiki hesablanmış məcburi dövlət sosial sığorta haqları arasındakı fərq qədər dövlət büdcəsindən ayırmaların (transfertin) məbləği azaldılır.

**Maddə 7. Qanunun qüvvəyə minməsi**

Bu Qanun 2017-ci il yanvarın 1-dən qüvvəyə minir.

**İlham Əliyev**

**Azərbaycan Respublikasının Prezidenti**

Bakı şəhəri, 16 dekabr 2016-cı il

№ 449-VQ